የጥምቀት ግጥሞች በጨረፍታ
ባሕር ዳር፡- ጥር 11/2012ዓ.ም (አብመድ) ጥምቀት በኢትዮጵያ ሲከበር ከሃይማኖታዊ ይዘቱ በተጨማሪ ባህላዊ ክዋኔዎች ይናፈቃሉ፡፡ የወይዛዝርቱ ‹እኔ እበልጥ እኔ እበልጥ› የጸጉር አሠራርና አበጣጠር፣ የጎበዛዝቱ የከዘራ አያያዝ፣ ከሰው ሁሉ ልቆ እስክስታ ለመውረድና በተለየ ቃና ፈጣሪውን ለማስደሰት እና የሕይወት አጋርንም ይዞ ለመመለስ ሽርጉዱ ብዙ ነው፡፡በጥምቀት በማኅበረሰቡ የሚዜሙ የምሥጋና እና የውዳሴ ግጥሞችም አሉ፡፡ ከበርካታቶቹ ጥቂቶችን ልናስታውስ ወድደናል፡፡ከርሞ እንገናኝ ላመት፣ (2)አንተም ደህና ብትሆን እኛም ባንሞት፡፡ ዕጣን ዕጣን ሸተተኝ መሬቱ፡አባቴ ሚካኤል ያደረበቱ፡፡ (እንደዬ ታቦቱ ስም ይለያያል) ኧረ አደራ አደራ ሥላሴ፣ ኧረ አደራ አደራ መድኃኒዓለም፡ምን አልባት፡ ምን አልባት ሰው አይሆነው የለም፡፡ኧረ አዘቀዘቀች ፀሐይየቆንጆውን አንገት ልታይ፡፡ከርሞ እንገናኝ ብላሃለች፡ዕድሜዋን በቁና ለክታዋለች፡፡ኧረ ነይ እምዬ ማሪያም፡ኧረ ነይ ገነቷ ማሪያም፡እቴ በአንድ ልጅሽ በመድኃኒዓለም፡፡የተልባ አበባ ነው ገላዬ፡ዘወር ብዬ ባየው አፈር በኋላዬ፡፡ ጊዮርጊስማ ለወዳጁ፡ሸንኮር አገዳ ይዟል በእጁ፡፡ (እንደ ታቦቱ ስም ይለያያል)ላሎ መንገዱን አለስልሰው፣ከርሞ ይመጣል ያደረሰው፡፡ኧረ ተውኝ ተውኝ ከርሞ ባይ፣በሰኔ በግንቦት ሞት አይመጣም ወይ?